Kaido Kuusik
Kaido Kuusik (sündinud 15. augustil 1943 Tallinnas) on eesti laulja (bariton), režissöör, stsenarist ja produtsent. Ta lõpetas 1962. aastal Tallinna 2. Keskkooli ja 1972. aastal Tallinna Riikliku Konservatooriumi Tiit Kuusiku klassi. Kuusik laulis aastatel 1968–1979 Rahvusooper Estonia ooperikooris, töötas 1979–1981 Tallinnfilmis, 1981–1986 Eesti Telefilmis ja 1986–1996 Eesti Televisioonis „Aktuaalse Kaamera” režissöörina, on 1996. aastast vabakutseline (filmi)produtsent.